CELEX: 32015R2343
Language: sl
Date: 2015-12-15 00:00:00
Title: Uredba Komisije (EU) 2015/2343 z dne 15. decembra 2015 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih standardov računovodskega poročanja 5 in 7 ter mednarodnih računovodskih standardov 19 in 34 (Besedilo velja za EGP)

16.12.2015   
            
            
               SL
            
            
               Uradni list Evropske unije
            
            
               L 330/20
            
         UREDBA KOMISIJE (EU) 2015/2343
   z dne 15. decembra 2015
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih standardov računovodskega poročanja 5 in 7 ter mednarodnih računovodskih standardov 19 in 34
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so veljali 15. oktobra 2008.
            
         
               (2)
            
            
               Upravni odbor za mednarodne računovodske standarde (UOMRS) je 25. septembra 2014 objavil cikel letnih izboljšav mednarodnih standardov računovodskega poročanja 2012–2014 (v nadaljnjem besedilu: letne izboljšave) v okviru rednega postopka izboljševanja, katerega cilj je poenostaviti in pojasniti zadevne standarde. Namen letnih izboljšav je obravnavati ne nujna, vendar potrebna vprašanja, o katerih je UOMRS razpravljal tekom projektnega cikla v zvezi z nedoslednostmi v mednarodnih standardih računovodskega poročanja (MSRP) in mednarodnih računovodskih standardih (MRS) oziroma potrebnimi razjasnitvami besedila.
            
         
               (3)
            
            
               Spremembe MSRP 7 posledično vključujejo spremembe MSRP 1, da se zagotovi skladnost med mednarodnimi standardi računovodskega poročanja.
            
         
               (4)
            
            
               Posvetovanje z Evropsko svetovalno skupino za računovodsko poročanje potrjuje, da spremembe MSRP 5 in 7 ter MRS 19 in 34 izpolnjujejo tehnična merila za sprejetje, določena v členu 3(2) Uredbe (ES) št. 1606/2002.
            
         
               (5)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1126/2008 se spremeni: naslednji mednarodni standardi računovodskega poročanja in mednarodni računovodski standardi se spremenijo, kot je določeno v Prilogi k tej uredbi:
   
               (a)
            
            
               MSRP 5 – Nekratkoročna sredstva za prodajo in ustavljeno poslovanje se spremeni, kot je določeno v Prilogi k tej uredbi;
            
         
               (b)
            
            
               MSRP 7 – Finančni instrumenti: razkritja se spremeni, kot je določeno v Prilogi k tej uredbi;
            
         
               (c)
            
            
               MRS 19 – Zaslužki zaposlencev se spremeni, kot je določeno v Prilogi k tej uredbi;
            
         
               (d)
            
            
               MRS 34 – Medletno računovodsko poročanje se spremeni, kot je določeno v Prilogi k tej uredbi;
            
         
               (e)
            
            
               MSRP 1 – Prva uporaba Mednarodnih standardov računovodskega poročanja se spremeni v skladu s spremembami MSRP 7, kot je določeno v Prilogi k tej uredbi.
            
         Člen 2
   Podjetja začnejo uporabljati spremembe iz člena 1 najpozneje z začetkom prvega poslovnega leta, ki se začne 1. januarja 2016 ali pozneje.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. decembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 243, 11.9.2002, str. 1.
   
      (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
   
      PRILOGA
      
         Cikel letnih izboljšav MSRP 2012–2014
      
      
         Spremembe
      
      
         MSRP 5 Nekratkoročna sredstva za prodajo in ustavljeno poslovanje
         
      
      Spremenijo se 26.–29. člen in z njimi povezan naslov ter dodata 26.A in 44.L člen.
      
         Spremembe prodajnega načrta ali načrta razdelitve lastnikom
      
      
               
                  26.
               
               
                  Če je podjetje razvrstilo sredstvo (ali skupino za odtujitev) med sredstva za prodajo ali za razdelitev lastnikom, vendar merila iz 7.–9. člena (za sredstva, namenjena za prodajo) ali 12.A člena (za sredstva, namenjena za razdelitev lastnikom) niso več izpolnjena, podjetje tega sredstva (ali skupine za odtujitev) ne razvršča več med sredstva za prodajo oziroma za razdelitev lastnikom. V takih primerih podjetje to spremembo obračuna v skladu z navodili iz 27.–29. člena, razen v primerih, kjer se uporablja 26.A člen.
               
            
               
                  26 A
               
               
                  Če podjetje prerazvrsti sredstvo (ali skupino za odtujitev) neposredno iz sredstev za prodajo med sredstva za razdelitev lastnikom ali neposredno iz sredstev za razdelitev lastnikom med sredstva za prodajo, potem se ta sprememba razvrstitve šteje za nadaljevanje prvotnega načrta za odtujitev. Podjetje:
                  
                              (a)
                           
                           
                              za obračun te spremembe ne uporablja navodil iz 27.–29. člena. Podjetje uporablja zahteve za razvrščanje, predstavljanje in merjenje v tem MSRP, ki se uporabljajo za novo metodo odtujitve;
                           
                        
                              (b)
                           
                           
                              nekratkoročno sredstvo (ali skupino za odtujitev) izmeri v skladu z zahtevami iz 15. člena (če se prerazvrsti med sredstva za prodajo) ali 15.A člena (če se prerazvrsti med sredstva za razdelitev lastnikom) ter pripozna vsako zmanjšanje ali povečanje poštene vrednosti, zmanjšane za stroške prodaje/stroške razdelitve nekratkoročnega sredstva (ali skupine za odtujitev) v skladu z zahtevami iz 20.–25. člena;
                           
                        
                              (c)
                           
                           
                              ne spremeni datuma prerazvrstitve v skladu z 8. in 12.A členom. To ne izključuje podaljšanja obdobja, potrebnega za zaključek prodaje ali razdelitve lastnikom, če so izpolnjeni pogoji iz 9. člena.
                           
                        
            
               
                  27.
               
               
                  Podjetje izmeri nekratkoročno sredstvo (ali skupino za odtujitev), ki ga ne razvršča več med sredstva za prodajo ali za razdelitev lastnikom (ali ni več del skupine za odtujitev, razvrščene med sredstva za prodajo ali za razdelitev lastnikom), po nižji izmed naslednjih vrednosti:
                  
                              (a)
                           
                           
                              knjigovodska vrednost pred razvrstitvijo sredstva (ali skupine za odtujitev) med sredstva za prodajo ali za razdelitev lastnikom, prilagojena za morebitno amortizacijo ali prevrednotenje, ki bi bila pripoznana v primeru, da sredstvo (ali skupina za odtujitev) ne bi bilo razvrščeno med sredstva za prodajo ali za razdelitev lastnikom, ter
                           
                        
                              (b)
                           
                           
                              
                                 nadomestljiva vrednost na datum naknadne odločitve, da sredstvo ne bo prodano ali razdeljeno [opomba se izpusti].
                           
                        
            
               
                  28.
               
               
                  Podjetje vključi morebitne zahtevane prilagoditve knjigovodske vrednosti nekratkoročnega sredstva, ki ne spada več med sredstva za prodajo ali za razdelitev lastnikom, v poslovni izid [opomba se izpusti] iz nadaljnjega poslovanja v obdobju, v katerem niso več izpolnjena merila iz 7.–9. člena ali 12.A člena. Računovodske izkaze za obdobja od razvrstitve med sredstva za prodajo ali za razdelitev lastnikom je treba ustrezno spremeniti, če je skupina za odtujitev ali nekratkoročno sredstvo, ki se ne uvršča več med sredstva za prodajo ali za razdelitev lastnikom, odvisno podjetje, skupna dejavnost, skupni podvig, pridruženo podjetje ali del deleža v skupnem podvigu ali pridruženem podjetju. Podjetje takšno prilagoditev predstavi v istem naslovu izkaza vseobsegajočega donosa, kjer predstavlja morebitni dobiček ali izgubo, pripoznano v skladu s 37. členom.
               
            
               
                  29.
               
               
                  Če podjetje odstrani posamezno sredstvo ali obveznost iz skupine za odtujitev, razvrščeno med sredstva za prodajo, je treba preostala sredstva in obveznosti iz skupine za odtujitev, razvrščena med sredstva za prodajo, še naprej meriti kot skupino le, če taka skupina izpolnjuje merila iz 7.–9. člena. Če podjetje odstrani posamezno sredstvo ali obveznost iz skupine za odtujitev, razvrščeno med sredstva za razdelitev lastnikom, je treba preostala sredstva in obveznosti iz skupine za odtujitev, razvrščena med sredstva za razdelitev, še naprej meriti kot skupino le, če taka skupina izpolnjuje merila iz 12.A člena. Preostala nekratkoročna sredstva skupine, ki posamično izpolnjujejo kriterije za razvrstitev med sredstva za prodajo (ali za razdelitev lastnikom), se merijo ločeno po knjigovodski vrednosti oz. pošteni vrednosti, zmanjšani za stroške prodaje (ali stroške razdelitve), pri čemer se izbere vrednost, ki je nižja na ta datum. Vsa nekratkoročna sredstva, ki ne izpolnjujejo meril za sredstva za prodajo, se ne smejo razvrščati med sredstva za prodajo v skladu s 26. členom. Vsa nekratkoročna sredstva, ki ne izpolnjujejo meril za sredstva za razdelitev lastnikom, se ne smejo razvrščati med sredstva za razdelitev lastnikom v skladu s 26. členom.
               
            …
      DATUM ZAČETKA VELJAVNOSTI
      …
      
               
                  44 L
               
               
                  
                     Cikel letnih izboljšav MSRP 2012–2014, ki je bil izdan septembra 2014, je spremenil 26.–29. člen ter dodal 26.A člen. Podjetje mora te spremembe uporabljati za naprej v skladu z MRS 8 Računovodske usmeritve, spremembe računovodskih ocen in napake za spremembe metode odtujitve, do katerih pride v letnih obdobjih, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje uporablja te spremembe za zgodnejše obdobje, mora to razkriti.
               
            
         Spremembe
      
      
         MSRP 7 Finančni instrumenti: razkritja
         
      
      Spremeni se 44.R člen ter doda 44.AA člen.
      DATUM UVELJAVITVE IN PREHOD
      …
      
               
                  44 R
               
               
                  
                     Razkritja – Pobotanje finančnih sredstev in finančnih obveznosti (spremembe MSRP 7); objavljeno v decembru 2011; dodani 13.A–13.F člen in B40.–B53. člen. Podjetje mora uporabljati navedene spremembe za letna obdobja, ki se začnejo 1. januarja 2013 ali pozneje. Podjetja razkritja, ki jih zahtevajo te spremembe, podajo za nazaj.
               
            …
      
               
                  44 AA
               
               
                  
                     Cikel letnih izboljšav MSRP 2012–2014, ki je bil izdan septembra 2014, je spremenil 44.R in B30. člen ter dodal B30.A člen. Podjetje te spremembe uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2016 ali pozneje, s to izjemo, da podjetju ni treba uporabljati B30. in B30.A člena za katerokoli predstavljeno obdobje, ki se začne pred letnim obdobjem, za katero podjetje prvič uporabi te spremembe. Uporaba sprememb 44.R, B30. in B30.A člena pred tem datumom je dovoljena. Če podjetje uporablja te spremembe za zgodnejše obdobje, mora to razkriti.
               
            V Prilogi B se spremeni B30. člen ter doda B30.A člen.
      
         Nadaljnja udeležba (42.C člen)
      
      …
      
               
                  B30
               
               
                  Podjetje nima nadaljnje udeležbe v prenesenem finančnem sredstvu, če kot dela prenosa ne zadrži nobene pogodbene pravice ali obveznosti iz prenesenega finančnega sredstva in ne pridobi nobene nove pogodbene pravice ali obveznosti v zvezi s prenesenim finančnim sredstvom. Podjetje nima nadaljnje udeležbe v prenesenem finančnem sredstvu, če nima deleža v prihodnji uspešnosti prenesenega finančnega sredstva in v nobenih okoliščinah nima odgovornosti za plačila v zvezi s prenesenim finančnim sredstvom v prihodnosti. Izraz „plačilo“ v tem kontekstu ne vključuje denarnih tokov prenesenega finančnega sredstva, ki jih podjetje zbere in jih je obvezano izplačati prevzemniku.
               
            
               
                  B30 A
               
               
                  Ko podjetje prenese finančno sredstvo, lahko zadrži pravico do upravljanja s finančnim sredstvom v zameno za plačilo provizije, ki je na primer vključena v pogodbo o upravljanju. Podjetje oceni pogodbo o upravljanju v skladu z navodili iz 42.C in B30. člena za odločitev o tem, ali ima podjetje zaradi pogodbe o upravljanju nadaljnjo udeležbo za namene zahtev po razkritju. Upravljavec bo na primer imel nadaljnjo udeležbo v prenesenem finančnem sredstvu za namene zahtev po razkritju, če je višina provizije za upravljanje odvisna od zneska ali časovnega razporeda denarnih tokov, prejetih iz prenesenega finančnega sredstva. Podobno bo upravljavec imel nadaljnjo udeležbo za namene zahtev po razkritju, če vnaprej določena provizija ne bi bila v celoti plačana zaradi neuspešnosti prenesenega finančnega sredstva. V teh primerih ima upravljavec delež v prihodnji uspešnosti prenesenega finančnega sredstva. Ta ocena ni odvisna od tega, ali se pričakuje, da bo prejeta provizija ustrezno nadomestilo podjetju za upravljanje.
               
            
         Posledična sprememba
      
      
         MSRP 1 Prva uporaba Mednarodnih standardov računovodskega poročanja
         
      
      Doda se 39.AA člen.
      DATUM ZAČETKA VELJAVNOSTI
      …
      
               
                  39 AA
               
               
                  
                     Cikel letnih izboljšav MSRP 2012–2014, ki je bil izdan septembra 2014, je dodal E4.A člen. Podjetje navedeno spremembo uporablja za letna obdobja, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje uporablja to spremembo za zgodnejše obdobje, mora to razkriti.
               
            V Prilogi E se doda E4.A člen.
      
         Razkritja glede finančnih instrumentov
      
      …
      
               
                  E4 A
               
               
                  Podjetje, ki prvikrat uporabi MSRP, lahko uporablja prehodne določbe iz 44.AA člena MSRP 7.
               
            
         Sprememba
      
      
         MRS 19 Zaslužki zaposlencev
         
      
      Spremeni se 83. člen ter dodata 176.–177. člen.
      
         Aktuarske predpostavke: diskontna mera
      
      
               
                  
                     83.
                  
               
               
                  Stopnja, uporabljena pri diskontiranju obvez za pozaposlitvene zaslužke (financirane in nefinancirane), se določi z upoštevanjem tržnih donosov visoko kakovostnih obveznic delniških družb ob koncu poročevalnega obdobja. Pri valutah, za katere ni razvitega trga takšnih visoko kakovostnih podjetniških obveznic, se uporabi tržni donos (ob koncu poročevalnega obdobja) državnih obveznic, denominiranih v tej valuti. Valuta in plačilni rok obveznic delniških družb ali države sta v skladu z valuto in ocenjenim plačilnim rokom obvez za pozaposlitvene zaslužke.
               
            …
      PREHOD IN DATUM UVELJAVITVE
      …
      
               
                  176.
               
               
                  
                     Cikel letnih izboljšav MSRP 2012–2014, ki je bil izdan septembra 2014, je spremenil 83. člen ter dodal 177. člen. Podjetje navedeno spremembo uporablja za letna obdobja, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje uporablja to spremembo za zgodnejše obdobje, mora to razkriti.
               
            
               
                  177.
               
               
                  Podjetje uporablja spremembo v 176. členu od začetka najzgodnejšega primerjalnega obdobja, predstavljenega v prvih računovodskih izkazih, v katerih podjetje uporabi to spremembo. Vse začetne prilagoditve, ki izhajajo iz uporabe spremembe, se pripoznajo v zadržanem dobičku na začetku tega obdobja.
               
            
         Sprememba
      
      
         MRS 34 Medletno računovodsko poročanje
         
      
      Spremeni se 16.A člen ter doda 56. člen.
      
         Druga razkritja
      
      
               
                  
                     16 A
                  
               
               
                  Poleg razkritja pomembnih dogodkov in transakcij v skladu s 15.–15.C členom podjetje v pojasnila k vmesnim računovodskim izkazom ali drugje v vmesnem računovodskem poročilu vključi naslednje informacije. Naslednja razkritja se podajo bodisi v vmesnih računovodskih izkazih ali pa vključijo s sklicevanji iz vmesnih računovodskih izkazov na druge izkaze (kot sta pojasnilo poslovodstva ali poročilo o tveganjih), ki so na voljo uporabnikom računovodskih izkazov pod enakimi pogoji, kot veljajo za vmesne računovodske izkaze, in ob istem času. Če uporabniki računovodskih izkazov nimajo dostopa do informacij, vključenih s sklicevanji, pod enakimi pogoji in ob istem času, je vmesni računovodski izkaz nepopoln. Informacije je treba običajno sporočiti za poslovno leto do zadevnega datuma.
               
            
               
                  
                     (a)
                  
               
               
                  …
               
            DATUM ZAČETKA VELJAVNOSTI
      …
      
               
                  56.
               
               
                  
                     Cikel letnih izboljšav MSRP 2012–2014, ki je bil izdan septembra 2014, je spremenil 16.A člen. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje uporablja to spremembo za zgodnejše obdobje, mora to razkriti.